«Biz uni unutdik», dedi Erdo‘g‘an. Foto: Adem ALTAN / AFP Turkiya prezidenti Rajab Toyyib Erdo‘g‘an endi Isroil hukumati rahbari Binyamin Netanyahu bilan muloqot qilishdan bosh tortishini aytdi. «Biz Netanyahu bilan endi gaplasha olmaymiz. Biz uni unutdik», deb Erdo‘g‘an so‘zlaridan iqtibos keltiradi Al-Arabiya telekanali. Uning so‘zlariga ko‘ra, Isroil urushni to‘xtatmasa va «harbiy jinoyatlar va inson huquqlari buzilishi» uchun javobgarlikka tortilmasa, Turkiya dunyo global tizimiga ishonmaydi. Erdo‘g‘an avvalroq Isroilni G‘azoga qarshi davom etayotgan hujumlarni to‘xtatishga va «aqldan ozish holatidan chiqishga» chaqirgan edi. Bu so‘zlarga qaramay, Turkiya Isroil bilan munosabatlarni butunlay uzmoqchi emas. 4 noyabr kuni Turkiya G‘azo sektoridagi gumanitar holat fonida Isroildagi elchisi Shokir O‘zkon To‘runlarni «masalahatlashuv» uchun chaqirib oldi.